L’Ajuntament sotmet a consulta pública el Pla Director d’Accessibilitat Universal de Burjassot
2025-07-24

L’Ajuntament de Burjassot ha publicat, en el Portal de Transparència, el Pla Director d’Accessibilitat Universal de Burjassot. Este Pla queda ara sotmés al tràmit de consulta pública per un termini de deu dies hàbils, a comptar des del dia de la publicació (26-03-2025), en Transparència i, també, i en el Tauler d’Edictes, allotjats els dos en www.burjassot.org.

En aquest termini, les persones interessades podran formular quantes consideracions o aportacions estimen convenients amb vista al citat document, tot això com a tràmit previ a la tramitació municipal per a l’aprovació del Pla. Estes aportacions hauran de formular-se a través de la Seu Electrònica de l’Ajuntament de Burjassot.